armvectores/hy_wikipedia_2023 huggingface dataset:
Մուրճ (այլ կիրառումներ)

Մուրճ, կարող է վերաբերել՝

Մուրճ - հարվածային գործողության մեքենա՝ մետաղական նախապատրաստուկը պլաստիկ դեֆորմացիայի ենթարկելու համար
Մուրճ - ամսագիր հայկական գրական, հասարակական-քաղաքական ամսագիր։ Հրատարակվել է 1889-1907 թթ. Թիֆլիսում
Մուրճ - գրական կազմակերպություն։ Հիմնվել է 1922 թվականի սեպտեմբեր-հոկտեմբերին, Երևանում՝ Ա․ Վշտունու նախաձեռնությամբ
Մուրճ - գրական-գեղարվեստական, քննադատական պարբերական։ Հայաստանի պրոլետարական գրողների («պրոլետկուլտականների») հրատարակություն։ Լույս է տեսել 1922-1923 թվականներին Երևանում
Հուստինիանոս Ա

Հուստինիանոս Ա Փլավիոս Պետրոս Սավվատիոս (լատ.՝ Flavius Petrus Sabbatius Iustinianus, հուն․՝ Φλάβιος Πέτρος Σαββάτιος Ιουστινιανός, մայիսի 11, 482 կամ մայիսի 11, 483, Տաուրեզիում, Dardania, Բյուզանդական կայսրություն - նոյեմբերի 14, 565, Կոստանդնուպոլիս), բյուզանդական կայսր 527 թ-ի օգոստոսի 1-ից մինչև իր մահը՝ 565 թ.։ Ձգտել է վերականգնել Հռոմեական կայսրության երբեմնի հզորությունն ու տարածքը։ Բյուզանդական զորքերը, զորավարներ Բելիսարիուսի, հայազգի Նարսեսի և ուրիշների գլխավորությամբ, վերագրավել են Արևմտյան Հռոմեական կայսրության մի շարք տարածքներ, պատերազմել Սասանյան Պարսկաստանի, սլավոնների դեմ։
Հուստինիանոս Ա-ը զինվորական, վարչական և տնտեսական միջոցներ է ձեռնարկել Բյուզանդական Հայաստանի հասարա-քաղաքական յուրատեսակ կարգը վերացնելու և հռոմեականացնելու նպատակով։ 529-ին Փոքր Հայքը (բաժանված էր Առաջին և Երկրորդ Հայքերի), Սատրապական Հայաստանը (Հաշտյանք, Ծոփք, Անձիտ, Անգեղտուն, Բալահովիտ գավառները) և Ներքին Հայքը միավորել է զինվորական մեկ շրջանի մեջ՝ մագիստրոսի գլխավորությամբ։ 536-ի մարտի 18-ի հրովարտակով ստեղծել է վարչական չորս միավորներ՝ Ներքին կամ Ներքնագույն, Երկրորդ, Երրորդ և Չորրորդ Հայքեր։ Հայ նախարարական դասը կազմալուծելու համար 536-ին փոխել է ժառանգության կարգը՝ ժառանգելու իրավունք արտոնելով նաև ընտանիքի իգական սեռի անդամներին։ Վերակառուցել է հայկական հին քաղաքները՝ Կարինը, Մալաթիան, Սեբաստիան, Անարզաբան և հիմնել նորերը՝ կայսրության արևելքում առևտուրն ու արհեստագործությունը զարգացնելու, բյուզանդական տիրապետությունն ամրապնդելու նպատակով։ Հայտնի է նաև իր շինարարական գործունեությամբ, որի թագն ու պսակն է հանդիսանում Կոստանդնուպոլսում Սուրբ Սոֆիայի տաճարի կառուցումը։


== Ծանոթագրություններ ==
2Ս7 Պիոն

2Ս7 Պիոն խորհրդային արտադրության 203-մմ ինքնագնաց հրանոթ։


== Արտադրություն ==
2Ս7 Պիոն ինքնագնաց հրանոթի նախագծումը սկսվել է 1967 թվականին։ Առաջին նախատիպերը կառուցվել են 1970 թվականին։ 2Ս7 Պիոն ինքնագնաց հրանոթը շահագործվել են խորհրդային բանակում 1970 թվականից։ 2Ս7 Պիոն ինքնագնաց հրանոթի մասսայական արտադրությունը սկսվել է 1971 թվականին մինչև 1990 թվական։ Ի տարբերություն Ակացիա և Գվոզդիկա ինքնագնաց հաուբիցների 2Ս7 Պիոն ինքնագնաց հրանոթը արտադրվել է բավականին քիչ քանակությամբ։


== Տեխնիկական տվյալներ ==
2Ս7 Պիոն |ինքնագնաց հրանոթի երկարությունը կազմում է 10.5 մ (հրանոթով 13.1 մ), լայնությունը՝ 3.38 մ, իսկ բարձրությունը՝ 3 մ։ 2Ս7 Պիոն ինքնագնաց հրանոթը բավականին ծանրէ. Նրա քաշը կազմում է ավելի քան 46 տ։ 2Ս7 Պիոն ինքնագնաց հրանոթի վրա տեղադրված է 203 մմ-անոց հրանոթ։ Այն իր մեջ ամբարում է ընդամենը 8 արկ։ 2Ս7 Պիոն ինքնագնաց հրանոթը սնուցվում է 750 ձիաուժ հզորությամբ V-46-1 դիզելային շարժիչով՝ զարգացնելով 51 կմ/ժ արագություն։ 2Ս7 Պիոն ինքնագնաց հրանոթի վառելիքի պաշարը կազմում է 500 կմ։ 2Ս7 Պիոն ինքնագնաց հրանոթը պողպատե զրահապատված է։ Այն պաշտպանում է փոքր զենքերից և հրետանային արկերից։


== Մարտավարական տվյալներ ==
2Ս7 Պիոն ինքնագնաց հրանոթը շահագործվում է անձնակազմի 7 անդամների կողմից։ 2Ս7 Պիոն ինքնագնաց հրանոթը կրակում է տարբեր անկյան տակ։ 2Ս7 Պիոն ինքնագնաց հրանոթը արձակում է ստանդարտ 203 մմ-անոց արկեր։ Կրակի առավելագույն հեռավորությունը կազմում է շուրջ 47.5 կմ։


== Սպառազինություն ==
 Ռուսաստան 220 հատ
 Ուկրաինա 100 հատ
 Բելառուս 36 հատ
 Բուլղարիա որոշ քանակություն
 Լեհաստան 8 հատ
 Ադրբեջան 12 հատ
 Վրաստան 20 հատ
 Ուզբեկստան 110 հատ
 Չեխիա որոշ քանակություն
 Անգոլա 12 հատ


== Տես նաև ==
2Ս1 Գվոզդիկա
2Ս3 Ակացիա
Մստա-Էս
2Ս35 Կոալիցիա


== Աղբյուրներ ==
2S7 Pion 203-mm self-propelled gun (անգլ.)
Նիժնիե Օսելկի

Նիժնիե Օսելկի (ռուս.՝ Нижние Осельки), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 56 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեյնդերտ Դե Յոնգ

Մեյնդերտ Դե Յոնգ (հոլ.՝ Meindert De Jong, մարտի 4, 1906(1906-03-04), Wierum, Դոնգերադեյլ, Ֆրիսլանդիա, Նիդերլանդներ - հուլիսի 16, 1991(1991-07-16), Միչիգան, ԱՄՆ), ամերիկացի մանկագիր։ 


== Կենսագրություն ==
Դե Յոնգը ծնվել է Նիդերլանդների Ֆրիզլանդ գավառի Վիերում գյուղում։ 1914 թվականին նրա ծնողները ներգաղթել են ԱՄՆ և հաստատվել են Գրանդ Ռեփիդս քաղաքում, (Միչիգան նահանգ)։ Դե Յոնգը սովորել է կալվինյան մասնավոր քոլեջներում, այնուհետև ընդունվել է Չիկագոյի համալսարան, բայց այն չի ավարտել։ Գրել սկսել է դեռ քոլեջում սովորելու ժամանակ։
Մեծ ճգնաժամի ժամանակ Մեյնդերտ Դե Յոնգը փոխել է շատ մասագիտություններ. աշխատել է որպես քարագործ, եկեղեցու պահակ, գերեզմանափոր, դասավանդել է Այովա նահանգի փոքր քոլեջներից մեկում։ Մանկական գրադարանի գրադարանավարի ակնարկով Դե Յոնգը գրել է գրքեր երեխաների համար։ 1938 թվականին լույս է տեսել «Մեծ սագը և փոքրիկ սպիտակ բադիկը» (անգլ. The Big Goose and the Little White Duck) պատմվածքը։ Երկրորդ համաշխարհային պատերազմի ժամանակ Դե Յոնգը ծառայել ԱՄՆ ռազմաօդային ուժերում, որոշ ժամանակ նրա զորամիավորումը տեղակայված էր Չինաստանում։ 
Պատերազմից հետո Դե Յոնգը սկսում է վերադառնալ իր գրական գործունեությանը, գրել է 27 գիրք, որոնցից 7-ի գործողությունները տեղի են ունենում Հոլանդիայում։ Դե Յոնգի 6 գիրք պատկերազարդել է Մորիս Սենդակը։ Դե Յոնգի ստեղծագործությունները մեծապես հայտնի էին 1950-ականներին, բայց 1970 թվականին ավելի հաճախ էին քննադատվում սենտիմենտալության համար, և 1970-ական թվականներին Դե Յոնգը դադարեցնում է իր գրական գործունեությունը։   
Մի քանի տարի ապրում է Մեքսիկայում, դրանից հետո վերադառնում է ԱՄՆ և կյանքի վերջին տարիներն անցկացնում է Միչիգան նահանգում։ 


== Մրցանակներ ==
1954 թվականին «Շադրախ» և «Սենդի, շտապիր տուն» վեպերը առաջադրվել են Ջոն Նյուբերի անվան մեդալին։
1955 թվականին «Անիվը դպրոցի մոտ» պատմվածքը պարգևատրվել է Ջոն Նյուբերի անվան մեդալով, 1957 թվականին` Մանկական գրականության գերմանական մրցանակով, իսկ 1963 թվականին առաջադրվել է Lewis Carroll Shelf Award ամերիկյան մրցանակին։
1956 թվականին «Վաթսուն հայրերի տունը» վեպը ստացել է Ժոզետ Ֆրանկի մրցանակ, և նաև պարգևատրվել է Ջոն Նյուբերի անվան մեդալով  (1957 թվական)։
1962 թվականին Դե Յոնգին շնորհվում է Հանս Քրիստիան Անդերսենի անվան մրցանակ մանկական գրականության մեջ կատարած իր ներդրման համար։ Նա դառնում է առաջին ամերիկացի գրողը, ում շնորհվել է այդ մրցանակը։
1969 թվականին «Ճանապարհորդություն Անանուխի փողոցից» պատմվածքը հաղթում է Ազգային գրքի առաջին մրցանակը «Մանկական գրականություն» անվանակարգում։


== Մատենագրություն ==
Անգլերեն լեզվով

The Big Goose and the Little White Duck, 1938
Smoke above the lane
The Wheel on the school
Dirk’s dog Bello
The House of sixty fathers
Along came a dog
The Cat that walked a week
The last little Cat
The Tower by the sea
Far out the long canal
Shadrach
A horse came running
The Easter cat
The singing hill
Hurry home, Candy.


== Ծանոթագրություններ ==


== Արտաքին հղումներ ==
МЕЙНДЕРТ ДЕЙОНГ на сайте Всероссийской государственной библиотеки иностранной литературы им. М. И. Рудомино
Լոս Կոռալես դե Բուելնա

Լոս Կոռալես դե Բուելնա (իսպ.՝ Los Corrales de Buelna), մունիցիպալիտետ և քաղաք Իսպանիայում։ Մտնում է Կանտաբրիա պրովինցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Բեսայա շրջանում։ Նրա տարածքը գրավում է 46,3 կմ², իսկ բնակչությունը կազմում է 11622 մարդ 2010 թվականի մարդահամարի տվյալների համաձայն։


== Հեռավորությունը Լոս Կոռալես դե Բուելնայից ==


== Պատկերասրահ ==

		
		
		


== Ծանոթագրություններ ==


== Արտաքին հղում ==
Պաշտոնական կայք Archived 2014-12-19 at the Wayback Machine.
Ayuntamiento de Los Corrales de Buelna Archived 2014-12-19 at the Wayback Machine.
Ayuntamiento de Los Corrales de Buelna
Los Corrales de Buelna - Cantabria 102 Municipios
Ռեսան

Ռեսան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դիեֆենտալ

Դիեֆենտալ (ֆր.՝ Dieffenthal), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 250 մարդ, բնակչության խտությունը` 165.56 մարդ/կմ²։ Բնակավայրը զբաղեցնում է 1.51 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 39 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 172 աշխատունակ (15-64 տարեկան)  բնակիչ, որոնցից ակտիվ էին 149-ը, իսկ ոչ ակտիվները` 23։ Ակտիվության ցուցանիշը կազմում է 86,6 %։ 149 աշխատունակ մարդկանցից աշխատել է 131 անձ (73 տղամարդ և 58 կին)։ Գործազուրկ են եղել 18 անձ (9 տղամարդ և 9 կին)։ 23 անաշխատունակներից 8-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ամանդա Ռիգետի

Ամանդա Ռիգետի (անգլ.՝ Amanda Righetti-Alan, ապրիլի 4, 1983(1983-04-04), Սենթ Ջորջ, Յուտա, ԱՄՆ), ամերիկյան դերասանուհի և կինոպրոդյուսեր։ «Հարց» (2008) ֆիլմում խաղացած անծանոթուհու դերի համար «Լավագույն դերասանուհի» անվանակարգում New York International Independent Film and Video Festival (2009) մրցանակի դափնեկիր։


== Կենսագրություն ==
Ամանդա Ռիգետին ծնվել է Յուտայի Սենտ-Ջորջ քաղաքում, մեծացել` Լաս Վեգասում։ Նա ընտանիքի 8 երեխաներից ամենափոքրն է։


== Կարիերա ==
Նա տեղափոխվել է Լոս Անջելես դերասանուհի դառնալու համար։ Սկզբում Ռիգետին զբաղվել է հեռուստատեսային գովազդների և կարճամետրաժների պրոդյուսերությամբ, ինքն էլ նկարահանվել է գովազդում և խաղացել էպիզոդիկ դերեր հեռուստասերիալներում։
2003 թվականին դեր է ստացել «Տանից լավ տեղ չկա» հեռուստասերիալի փորձնական դրվագում, որը այդպես էլ էկրան չբարձրացավ, բայց Ռիգետիին հնարավորություն ստացավ հայտնվել Fox հեռուստաընկերության պրոդյուսերների տեսադաշտում։ Ռիգետին երկրորդական դեր է ստացել «Միայնակ սրտեր» հանրահայտ երիտասարդական հեռուստասերիալում, որում նա նկարահանվել է 2003-2005 թվականներին։ Գլխավոր դերեր է խաղացել «Հյուսիսային ափ» հեռուստասերիալում և «Վերամիավորում» դրամատիկ ֆիլմում։ Երկու հեռուստասերիալների ցուցադրումն էլ դադարեցվել է առաջին եթերաշրջանից հետո։
2007 թվականին Ռիգետին խաղացել է կանացի գլխավոր դեր «Վերադարձ գիշերային ուրվականների տուն» սարսափ ֆիլմում, որը չի ցուցադրվել կինոթատրոններում, այլ միանգամից թողարկվել է DVD տարբերակով։ Սարսափ ֆիլմերի դերասանուհու կարիերան Ռիգետին շարունակել է 2009 թվականի «Ուրբաթ, 13» ֆիլմով, որը 1980 թվականի ֆիլմի վերամշակումն է։ Ֆիլմը, որում Ամանդան խաղացել է գլխավոր դեր, հաջողված էր, սակայն ստացել է բացասական արձագանք քննադատների կողմից։
2008-2014 թվականներին Ամանդա Ռիգետին CBS հեռուստաալիքի «Մենտալիստը» դետեկտիվ հեռուստասերիալի առաջատար դերասանուհիներից մեկն էր և խաղում էր Գրեյս Վան Պելդի՝ Հետախուզությունների կալիֆորնիական բյուրոյի գործակալի դերը։ Հեռուստասերիալի հինգերորդ եթերաշրջանի նկարահանումները համընկել են նրա հղիության հետ, սակայն դա չի ազդել նրա հերոսուհու կերպարի վրա։ Հղիությունը թաքցնելու համար դերասանուհուն նկարահանել են միայն որոշակի դիրքերից։ Հետախուզություններիում կերպարի մասնակցությունը կրճատել են, իսկ ծննդաբերության ժամանակ հեռուստասերիալում նրան ուղարկել են համակարգչային դասընթացների։


== Անձնական կյանք ==
2006 թվականի ապրիլի 29-ից ամուսնացած է ռեժիսոր, սցենարիստ և պրոդյուսեր Ջորդան Ալանի հետ։ Զույգն ունի որդի՝ Նոքս Էդիսոն Ալանը։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Аманда Ригетти (անգլ.) Internet Movie Database կայքում
Վանո Մերաբիշվիլի

Իվանե (Վանո) Սերգեյևիչ Մերաբիշվիլի (վրաց.՝ ივანე (ვანო) მერაბიშვილი) (ապրիլի 15, 1968(1968-04-15), Սամցխե-Ջավախեթի մարզ, Վրացական ԽՍՀ, ԽՍՀՄ), վրացի քաղաքական և ռազմական գործիչ։ 2004-ից 2012 թվականները գլխավորել Վրաստանի է ՆԳՆ-ն, 2012 թվականին դարձել է Վրաստանի վարչապետ։ «Միասնական ազգային շարժում» կուսակցության գլխավոր քարտուղար։


== Կրթություն ==
1992 թվականին ավարտել է Վրաստանի պոլիտեխնիկական համալսարանի հանքաարդյունաբերական ֆակուլտետը։


== Աշխատանքային գործունեություն ==
1992—1995 թվականներին աշխատել է պոլիտեխնիկ և ագրարային համալսարաններում, զբաղեցրել է լաբարանտի, ավագ լաբարանտի, ասիստենտի և կրտսեր գիտաշխատողի պաշտոններ։
1995 թվականին հանդիսացել է Հողագրծների իրավունքների պաշտպանության համայնքի նախագահ։
1999 թվականին ընտրվել է Վրաստանի խորհրդարանի պատգամավոր։
2000 թվականին զբաղեցրել է Վրաստանի խորհրդարանի տնտեսական քաղաքականության և բարեփոխումների խորհրդարան կոմիտեի նախագահի պաշտոնը։
2002 թվականին եղել է Միասնական ազգային շարժում կուսակցության գլխավոր քարտուղարը։
2004 թվականի հունվարի 26-ից հուլիսի 7-ը զբաղեցրել է պետական անվտանգության հարցերով Վրաստանի նախագահի օգնականի պաշտոնը և եղել է Անվտանգության խորհրդի քարտուղարը։
2004 թվականի հուլիսի 7-ից դեկտեմբերի 18-ը զբաղեցրել է պետական անվտանգության նախարարի պաշտոնը։
2004 թվականի դեկտեմբերի 18-ին նշանակվել է Վրաստանի նոր ոստիկանության և հասարակական կարգի պահպանման նախարարության (ներքին գործերի նախարարություն) նախարար։
2012 թվականի հունիսի 30-ին առաջարկվեց Վրաստանի վարչապետի պաշտոնում, հուլիսի 4-ին հաստատվեց այդ պաշտոնում։


== Քրեական գործեր ==
2014 թվականի փետրվարի 17-ին Քութայիսի քաղաքային դատարանը Մերաբիշվիլիին դատապարտեց 5 տարի ազատազրկման։ Նախկին վարչապետը մեղադրվեց ընտրակաշառք բաժանելու, պետական միջոցները յուրացնելու և վատնելու, պաշտոնական լիազորությունները չարաշահելու մեջ։ Թբիլիսիի դատարանը նրան դատապարտեց 4,5 տարի ազատազրկման, Սահակաշվիլիի կառավարման շրջանում ընդդիմադիրների ցույցերը ցրելու համար։
2014 թվականի հոկտեմեբերի 20-ին Թբիլիսիի քաղաքային դատարանը Մերաբիշվիլիին դատապարտեց 3 տարի ազատազրկման պաշտոնեական լիազորությունները չարաշահելու  և «Վրաստանի միացյալ բանկի» աշխատակից Սանդրո Գրիգվլիանիի սպանության համար։ Սպանության պատվիրատուն եղել է Մերաբիշվիլիի կինը՝ Տակո Սալակայան։ Քննարկման ընթացքում Վրաստանի բողոքարկումների բարձրագույն դատական ատյանը հայտարարում է, որ պետք է ընթանրացվեն բոլոր գործերի ժամկետները:.
2016 թվականի հունիսին ՄԻԵԴ-ը «Վանո Մերաբիշվիլին ընդդեմ Վրաստանի» հայցի վերաբերյալ արձանագրել է Մարդու իրավունքների եվրոպական կոնվենցիայի խախտում և դատարանը հիմնավորված է համարել հայցի պնդումը, որ նրա ձերբակալությունը և դատապարտումը իրականացվել է ընդդիմությանը թուլացնելու և նրան դաշտից հեռացնոլւ նպատակով։ Վրաստանի իշխանությունները պարտավորվել են Մերաբիշվիլիին և նրա փաստաբանին վճարել 8 հազար եվրո որպես պատճառված վնասի փոխհատուցում։


== Պետական պարգևեներ ==
Զենք որպես պարգև, ատրճանակ "Ֆորտ-12" պարգևատրվել է Ուկրաինայի ներքին գործերի նախարար Յուրի Լուցենկոյի կողմից 2005 թվականի հունիսին։


== Ծանոթագրություններ ==


== Արտաքին հղումներ ==
Ольга Алленова. Глава МВД Грузии: война пока не закончена "Коммерсант.ру", 07.04.2010
Պատերազմների թանգարան (Աթենք)

Աթենքի ռազմական թանգարան (հուն․՝ Πολεμικό Μουσείο), ռազմական թանգարան, որը գտնվում է Հունաստանի մայրաքաղաք Աթենքում։
Հիմնադրվել է 1975 թվականին՝ Հունաստանի Հանրապետության պաշտպանության նախարարության հովանու ներքո։ Այն նվիրված է պատերազմական արվեստին և տեխնիկային՝ սկսած հնագույն ժամանակներից մինչև մեր օրեր։


== Պատմություն ==
Սկզբնական շրջանում այս հողակտորը գտնվում էր Սոֆիա թագուհու պողոտայի և Ռիզարի փողոցի խաչմերուկում՝ Աթենքի կենտրոնական հատվածում՝ ազգային պատկերասրահի հարևանությամբ։
Երկրորդ համաշխարհային պատերազմի ընթացքում թանգարանի շենքն եղել ռազմական կայանք հունական կայազորայինների համար։ Երկրորդ աշխարհամարտի ավարտին թանգարանի տարածքն ու շրջակայքը ամայի տարածք էին։
Թանգարանի ստեղծման գաղափարն առաջ է եկել 1964 թվականին։ Նպատակն էր հարգանքի տուրք մատուցել բոլոր նրանց հիշատակներին, ովքեր կռվել են Հունաստանի ազատության և անկախության համար։ Բացման արարողությունը տեղի է ունեցել 1975 թվականի հուլիսի 18-ին՝ Հունաստանի նախագահ Կոնստանտինոս Ցացոսի և պաշտպանության նախարար Էվանգելոս Ավերոթ-Տոսիցասի կողմից։
Այդ ժամանակից ի վեր թանգարանի շենքը համարվում է Աթենքի գլխավոր շինություններից մեկը։ Այն իրենից ներկայացնում է թանգարանային դահլիճներ, դասախոսությունների համար նախատեսված դասախոսությունների սրահ, կոնֆերանս դահլիճ և գրադարան։


== Ծանոթագրություններ ==
Մաիդա (Իտալիա)

Մաիդա (իտալերեն՝ Maida), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 4566 մարդ (2015 թ.), բնակչության խտությունը կազմում է 78,27 մարդ/կմ²։ Զբաղեցնում է 58,2 կմ² մակերես տարածք։
Փոստային ինդեքսն է՝ 88025։ Հեռախոսային կոդը՝ (+39) 0968։
Բնակավայրի հովանավորը սուրբ Ֆրանցիսկո դի Պաոլան է։ Բնակավայրի տոնը նշվում է ապրիլի 2-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Աշխատանք (թերթ)

Անվան այլ կիրառումների համար տե՛ս՝ Աշխատանք (այլ կիրառումներ)«Աշխատանք», հասարակական-քաղաքական և գրական թերթ, եղել է Հայ Հեղափոխական Դաշնակցություն կուսակցության պաշտոնաթերթ։ Հրատարակվել է Երևանում, 1916-1919 թթ-ին, չորեքշաբթի և շաբաթ օրերը, սկզբում՝ իբրև եռօրյա, իսկ 1919 թ.-ին՝ երկօրյա։ Առաջին համարը լույս է տեսել 1916 թվականի մայիսի 4-ին
Խմբագիրներ՝ Մ. Ավետիսյան, Արամ Մանուկյան, Հմայակ Մանուկյան։
Համարվել է 1909-1915 թթ-ին Վանում լույս տեսած նույնանուն թերթի շարունակությունը։ Հիմնականում անդրադարձել է արևմտահայ գաղթականների ամենօրյա հոգսերին ու նրանց վիճակի բարելավման համար տարվող աշխատանքներին։ Արտահայտել է դաշնակցականների տեսակետները Հայաստանին ու հայ ժողովրդին վերաբերող հրատապ հարցերում։ Որոշակի տեղ է հատկացրել Հայաստանի Հանրապետության ներքին քաղաքական ու տնտեսական անցուդարձին։ Հուշագրավ նյութեր է հրապարակել 1915 թ.-ի Վանի ինքնապաշտպանության և Վասպուրականի դեպքերի մասին։ «Աշխատանք»-ը դադարել է լույս տեսնել 1919 թ.-ի սեպտեմբերից, ՀՀԴ 9-րդ համագումարից հետո։
Սոկրատ Մկրտչյան

Սոկրատ Շահումի Մկրտչյան (հոկտեմբերի 25, 1957(1957-10-25)), մաթեմատիկոս, մանկավարժ, հրատարակիչ, դասագրքերի և ուսումնաօժանդակ ձեռնարկների հեղինակ, «Զանգակ» հրատարակչության հիմնադիր տնօրեն։


== Կենսագրություն ==
Ծնվել է Գորիսի շրջանի Տաթև գյուղում։ 1974-1978 թվականներին սովորել է Հայկական պետական մանկավարժական ինստիտուտի մաթեմատիկայի ֆակուլտետում։ Ամուսնացած է, ունի երկու որդի և մեկ դուստր։


== Գործունեություն ==
1978-1980 թվականներ՝ աշխատել է Կրասնոսելսկի շրջանի Գետիկ և Մարտունի գյուղերի դպրոցներում որպես մաթեմատիկայի ուսուցիչ։1980-1985 թվականներ՝ Կրասնոսելսկի շրջանի Մարտունի գյուղի դպրոցի ուսմասվար և մաթեմատիկայի ուսուցիչ։1985-1986 թվականներ՝ Երևանի թիվ 157 դպրոցում մաթեմատիկայի ուսուցիչ։1986-1991 թվականներ՝ Ուսուցիչների կատարելագործման հանրապետական ինստիտուտի ինֆորմատիկայի կաբինետի մեթոդիստ։1991-1992 թվականներ՝ Ուսուցիչների կատարելագործման հանրապետական ինստիտուտի ինֆորմատիկայի կաբինետի վարիչ։1992-1994 թվականներ՝ Ուսուցիչների կատարելագործման և ատեստավորման հանրապետական ինստիտուտի ինֆորմատիկայի ամբիոնի վարիչ։1994-1997 թվականներ՝ ՀՀ արդարադատության նախարարության իրավաբանական կադրերի որակավորման բարձրացման ինստիտուտին կից կենտրոնի ավագ գիտաշխատող։1997 թվականի հոկտեմբերից մինչ օրս «Զանգակ» հրատարակչության հիմնադիր տնօրենն է։2002 թվականի հունիսից մինչ օրս «Տաթև գիտակրթական համալիրի» հիմնադիր տնօրենն է։2003 թվականի ապրիլից մինչ օրս «Գիտության և կրթության աջակցության Տաթև կենտրոն» հասարակական կազմակերպության հիմնադիր նախագահն է։


== Հրատարակված աշխատություններ ==
Հեղինակ է մի քանի տասնյակ դպրոցական և բուհական դասագրքերի և ուսումնական ձեռնարկների, որոնք երաշխավորված են ՀՀ և ԱՊՀ այլ երկրների համապատասխան պետական լիազոր մարմինների կողմից և օգտագործվում են հանրակրթական ուսումնական հաստատություններում։


=== Դպրոցական դասագրքերի հեղինակ ===
«Նախապատրաստվում եմ դպրոցին» (դասագիրք-տետր՝ հայերեն, ռուսերեն, ղրղըզերեն)
«Մաթեմատիկա 1» (հայերեն, ռուսերեն, ղրղըզերեն, տաջիկերեն, ուզբեկերեն)
«Մաթեմատիկա 2» (հայերեն, ռուսերեն, ղրղըզերեն)
«Մաթեմատիկա 3» (հայերեն)
«Մաթեմատիկա 4» (հայերեն)
«Ինֆորմատիկա 7» (հայերեն)
«Հոգեբանության ներածություն 8» (հայերեն)
«Անձի հոգեբանություն 9» (հայերեն)
«Ընտանիքի հոգեբանություն 10» (հայերեն) և այլն։բուհական ձեռնարկներ՝

«Ազգային մանկավարժություն»
«Մաթեմատիկայի դասավանդումը տարրական դասարաններում» և այլն։


=== Գիտական հանդեսների հիմնադիր ===
«Մանկավարժական միտք» (2000 թվականից մինչ օրս)
«Հոգեբանությունը և կյանքը» (2000-2013 թվականներ)
«Լեզու և կյանք» (2010-2013 թվականներ)
«Լեզու և լեզվաբանություն» (2003-2009 թվականներ)
«Հայաստանի էկոլոգիական հանդես» (2002-2007 թվականներ)
«Պատմություն» (1999-2003 թվականներ)


== Ծանոթագրություններ ==


== Արտաքին հղումներ ==
zangak.am
(2751) Քեմպբել

(2751) Քեմպբել (անգլ.՝ Campbell), աստերոիդ աստերոիդների հիմնական գոտում։ Հայտնաբերվել է 1962 թվականի սեպտեմբերի 7-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,406729 ա. մ., առավելագույնը մոտենում է 1,9904 ա. մ. հեռավորության վրա և հեռանում 2,823 ա. մ.։ Արեգակի շուրջ մեկ ամբողջական պտույտ է կատարում 1363,76 երկրային օրվա ընթացքում, իր ուղեծրով շարժվելով միջինում 0,263975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2751) Քեմպբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարաբանովկա (գյուղ, Յանաուլսկի շրջան)

Բարաբանովկա (ռուս.՝ Барабановка, բաշկիրերեն՝ Барабановка, ուդմ.՝ Песьтерег), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 406 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրծքս երբեմն եռ է գալիս և հուզվում...

«Կուրծքս երբեմն եռ է գալիս և հուզվում...», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհանես Թումանյանն այս բանաստեղծությունը գրել է 1890 թվականին։
Ինքնագիրը չի պահպանվել։
Առաջին անգամ տպագրվել է 1891 թվականին՝ «Մուրճ» ամսագրի № 6-ում (էջ 746), այնուհետև՝ Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 83-84), թվագրված՝ «1890 թ․»։ Ապա  Երևանում՝ 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 54)։
Արտատպվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Հայ-չինական հարաբերություններ

Հայ-չինական հարաբերություններ (չինարեն՝ 中國－亞美尼亞關係), դիվանագիտական հարաբերությունները Հայաստանի և Չինաստանի Ժողովրդական Հանրապետության միջև։
Հայ-չինական հարաբերությունների մասին առաջին հիշատակումները եղել են 5-րդ դարում՝ Մովսես Խորենացու և 6-րդ դարում` Անանիա Շիրակացու աշխատություններում։
Չինաստանի Ժողովրդական Հանրապետությունը Հայաստանի անկախությունը ճանաչել է 1991 թվականի դեկտեմբերի 27-ին։
Հայաստանի և Չինաստանի միջև դիվանագիտական հարաբերությունները հաստատվել են 1992 թվականի ապրիլի 6-ին՝ համապատասխան իրավական ակտով։
1992 թվականից Երևանում գործում է Չինաստանի արտակարգ և լիազոր դեսպանություն, իսկ 1996 թվականի օգոստոսի 10-ից Հայաստանի դեսպանություն է գործում նաև Պեկինում։
Հայաստանի նախագահներ Լևոն Տեր-Պետրոսյանը և Ռոբերտ Քոչարյանը աշխատանքային այցեր են կատարել դեպի Չինաստան համապատասխանաբար 1996 և 2004 թվականներին։ Հայաստանի ներկայիս նախագահ Սերժ Սարգսյանը Պեկինում եղել է 2010 թվականին՝ «Շանհայ Էքսպո 2010»-ի բացման արարողության ժամանակ։


== Տե՛ս նաև ==
Հայաստանում Չինաստանի դեսպանություն
Հայերը Չինաստանում


== Ծանոթագրություններ ==
Յոզեֆ Մարիա Օլբրիխ

Յոզեֆ Մարիա Օլբրիխ (դեկտեմբերի 22, 1867(1867-12-22) կամ նոյեմբերի 22, 1867(1867-11-22), Օպավա, Չեխիա - օգոստոսի 8, 1908(1908-08-08)[…], Դյուսելդորֆ, Հռենոսի պրովինցիա, Պրուսիայի թագավորություն, Գերմանական կայսրություն[…]), ավստրիացի ճարտարապետ, մոդեռնի վարպետ, Վիեննայի Վիեննական սեցեսսիոնիզմի ցուցահանդեսային շենքի հեղինակ։ 1900 թվականից ապրել և աշխատել է Գերմանիայում՝ Դարմշտադտում։
Ծնվել է հրուշակագործ-ձեռնարկատերի բազմազավակ ընտանիքում։ Ճարտարապետը ղեկավարում էր աղյուսի գործարան, և Յոզեֆը դեռ մանկուց ծանոթ էր շինարարական տեխնոլոգիաներին։ 1882 թվականին դպրոցը չավարտած աշխատում է որպես գծագրող, 1886-1890 թվականներին միջնակարգ կրթությունը ստացավ Վիեննայում, այնուհետև սովորեց Վիեննայի գեղարվեստի ակադեմիայում՝ Կառլ ֆոն Խազենաուէրի մոտ։ 1893 թվականից եղել է Օտտո Վագների օգնականը, կատարում էր կայանների աշխատանքային գծագրերը։

1896 թվականին վիեննացի նկարիչների միջև պառակտություն սկսվեց։ Գուստավ Կլիմտի գլխավորությամբ վիեննական Արվեստի դպրոցից դժգոհ նկարիչների և ճարտարապետների խումբը, առանձնացավ և հիմնեց սեփական կազմակերպությունը՝ Վիեննական սեցեսսիոնիզմը։ 1897 թվականին Օլբրիչը Կարլսպլատցում կառուցեց մոդեռնի հուշարձան՝ Սեցեսսիոնիզմի ցուցահանդեսային սրահը՝ ոսկյա տերևներից պատրաստված գմբեթով։
		
		
		
		
		
		
		
Դարմշտադտյան դուքս, արվեստի հովանավոր և Մատիլդա լեռան նկարիչների գաղութի հիմնադիր, Էռնեստ Լյուդվիգի նախաձեռնությամբ Օլբրիխը տեղափոխվեց Գերմանիա։ Ստանալով հեսսենական քաղաքացիություն և պրոֆեսորի տիտղոս՝ նա ղեկավարում էր գաղութը, կատարում էր նախագծերի մեծ մասը։ 1903 թվականին Օլբրիխը ամուսնացավ գերմանուհի Կլեր Մորավի հետ։ Գաղութում և Դարմշտադտի մերձակայքում կառուցված է երկու տասնյակ շենք, որոնց մի մասը կործանվել է երկրորդ համաշխարհային պատերազմի տարիներին։
1908 թվականին Օլբրիխը Դյուսելդորֆում կառուցեց պատմական Տիցա հանրախանութը, նույն թվականին 40 տարեկան հասակում մահացավ լեյկեմիայից։


== Տես նաև ==
Վիեննական «Կարլսպլատց» մետրոպոլիտենի կայարան (1898 թ., ծրագրի ղեկավար Օտտո Վագներ, գեղարվեստական մշակումը Օլբրիխի)
Սեցեսսիոնիզմի տուն
Դարմշտադտի հարսանեկան աշտարակ


== Ծանոթագրություններ ==
Մեծաձորի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Մեծաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (10 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պաուլու Աֆոնսուի գավառ

Պաուլու Աֆոնսուի գավառ (պորտ.՝ Microrregião de Paulo Afonso), գավառ Բրազիլիայում, մտնում է Բաիա նահանգի մեջ։ Մտնում է Վալի Սան Ֆրանսիսկանու դա Բաիայի մարզի մեջ։ 2005 թվականի տվյալներով բնակչությունը կազմում է 161 149 մարդ։ Տարածքը՝ 12 171,506 կմ²։ Բնակչության խտությունը՝ 13,2 մարդ/կմ²։


== Վիճակագրություն ==
Համախառն ներքին արտադրանքը կազմել է 1 154 965 750,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 344,22 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,681


== Գավառի կազմ ==
Գավառի կազմի մեջ են մտնում հետևյալ համայնքները.

Աբարե
Շորրոշո
Գլորիյա
Մակուրուրե
Պաուլու-Աֆոնսու
Ռոդելաս
Վալդեպիելագոս

Վալդեպիելագոս (իսպ.՝ Villaconejos), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզի կազմում։ Մունիցիպալիտետը գտնվում է Կուենկա դել Մեդիո Խարամա շրջանում։ Բնակչությունը՝ 503 մարդ (ըստ 2010 թվականի)։ Տարածքը՝ 17,59 կմ²։ Քաղաքը պրովինցիայի վարչական շրջանից հեռու է 51 կմ։


== Պատկերասրահ ==

		
		
		


== Արտաքին հղումներ ==
Պաշտոնական էջ Archived 2008-02-12 at the Wayback Machine.
Ecoaldea de Valdepiélagos
Ջուլիո Կլովիո

Ջուլիո Կլովիո (իտալերեն՝ Giorgio Giulio Clovio; խորվ.՝ Juraj Julije Klović), 1498, Grižane-Belgrad, Պրիմորսկո Գորանսկա, Խորվաթիա - հունվարի 3, 1578, Հռոմ, Պապական մարզ,  իտալացի գեղանկարիչ-մանրանկարիչ խորվաթական ծագմամբ։ 


== Կենսագրություն ==
Սովորել է Խորվաթիայի եկեղեցիներից մեկում, ավելի ուշ՝ Իտալիայում Ջուլիո Ռոմանոյի ղեկավարությամբ։ Կլովիոն որոշ ժամանակ եղել է Օֆենում հունգարացի թագավորի պալատական գեղանկարիչը, որից հետո՝ դառնալով վանական, ապրել է Մանտովայում և Հռոմում, որտեղ շնորհիվ Միքելանջելոյի մեծ ծաղկում ապրեց նրա տաղանդը։ Հայտնի է դարձել իր հիանալի մանրանկարներով, որոնցով զարդարում էր աղոթագրքերը, ժամերգության գրքերը և այլ ձեռագրեր։


== Ծանոթագրություններ ==


== Արտաքին հղումներ ==
Статья в Католической энциклопедии (англ.)


== Գրականություն ==
Bradley J. W. The life and works of Giorgio Giulio Clovio; miniaturist, 1495-1578. With notices of his contemporaries and the art of book decoration in the sixteenth century. Amsterdam: G.W. Hissink & Co., 1971
Cionini Visani M., Gamulin G. Clovio, miniaturist of the Renaissance. London: Alpine Fine Arts Collection, 1993
Bošnjak L. Dvorski minijaturist Juraj Julije Klovic: u povodu 500. obljetnice rođenja majstora. Zagreb: Muzejsko-galerijski centar, 1998.
Արմեն Բաբլումյան

Արմեն Հրաչիկի Բաբլումյան (մայիսի 15, 1968(1968-05-15), Սևքար, Իջևանի շրջան, Հայկական ԽՍՀ, ԽՍՀՄ - հունիսի 9, 1992(1992-06-09), Սևքար, Իջևանի շրջան, Հայաստան), հայ ազատամարտիկ, Արցախյան ազատամարտի մասնակից։


== Կենսագրություն ==
Ծնվել է 1968 թվականի մայիսի 15-ին Տավուշի մարզի Սևքար գյուղում։
1975 թվականից հաճախել է Ղազախի թիվ 3 միջնակարգ դպրոց։
1985 թվականին բարձր առաջադիմությամբ ավարտել է դպրոցը։
Հանրակրթական դպրոցում ուսանելու հետ մեկտեղ ստացել է նաև երաժշտական կրթություն։ Նվագում էր ակորդեոն և այլ երաժշտական գործիքներ։
1986-1988 թվականներին ծառայել է խորհրդային բանակում՝ Ուկրաինայի Հանրապետության տարածքում։
1988 թվականին ընդունվել է Երևանի ժողովրդական տնտեսության ինստիտուտի պլանատնտեսագիտական ֆակուլտետի տնտեսական և սոցիալական պլանավորում բաժինը։
1989 թվականին տեղափոխվել է հեռակա ուսուցման բաժին և միաժամանակ աշխատանքի է անցել Շենգավիթի բնակշահագործման գրասենյակում։
1992 թվականի ամռանը մեկնում է Սևքար՝ հանգստանալու նպատակով, սակայն սկսվում է հակառակորդի հարձակումը գյուղի վրա։
Զոհվել է 1992 թվականի հունիսի 9-ին Սևքարում, հայրենի գյուղի պաշտպանության համար մղված մարտում։Ամուսնացած էր, ունի 2 որդի՝ Դավիթը և Սոսը։
Կինոլոգիա

Կինոլոգիա, (հուն․՝ κύωνλόγος) գիտություն շների մասին։ Ուսումնասիրում է շան ցեղատեսակները, շների դասակարգումը (որպես կենսաբանական միավոր), շան մարզիչների և խնամակալների հոգեբանությունը, ինչպես նաև շների կենսաբանական զարգացումը ու գոյության կռիվը։


== Անվանում ==
Կինոլոգիա հունարենից թարգմանաբար նշանակում է «շների գիտություն»։ Այս բառը հունարենով գրվում է κύωνλόγος: Այս բառը կազմված է երկու արմատներից; Առաջին արմատը նշանակում է շուն (հուն․՝ κύων) և տառադարձվում կուոն։ Երկրորդ արմատը նշանակում է գիտություն (հուն․՝ λόγος) և տառադարձվում լոգոս։


== Ծանոթագրություններ ==


== Գրականություն ==
Володин В.Б. Общий курс дрессировки собак разных пород.-М.:ООО Изд-во АСТ; Донецк: Сталкер, 2005.-61 с.:ил.-(В вашем доме).
Искусство дрессировки\Автор-сост. В.Т. Пономарев.-М.: ООО Изд-во АСТ; Донецк: Сталкер, 2005.- 155 с.: ил.- (Секреты мастерства)
Манфред К. 400 советов любителю собак/Пер с нем.- М.: Профиздат.- 1992.- 112 с.: ил.
О чем лают собаки: Сборник/ Сост. Е.В. Котенкова.- М.: Патриот, 1991.- 296 с.: ил.
Фатин Д.А.Атакующие собаки:мифы и реальность современной дрессировки.-Р-на-Д. ; Феникс, 2013.-196 с.;ил.
Псалмов М. Г. Книга собаковода.- М.: Росагропромиздат.- 1990,- 192 с.: ил.
Чебыкина Л. Дрессировка служебных собак- М.: АКВАРИУМ.- 2005
Брюс Фогл собака руководство по уходу
Головачев А.Ф. самые маленькие собаки
Б. С. Рябинин Друг, воспитанный тобой 1975
Иэн Данбар. Что делать до и после того как вы взяли щенка / Пер. с англ. - Издательство "Догфренд паблишерс", 2012. - 176 с.
Շմիդի աստղադիտակ

Շմիդի աստղադիտակ, հայելա-ոսպնյակային աստղադիտակ, որը նախատեսված է երկնքի մեծ տիրույթների նկարահանման համար։


== Հայտնաբերումը ==
Ստեղծել է գերմանացի օպտիկ Բ․ Շմիդը, 1929 թվականին։ Շմիդի աստղադիտակի գլխավոր դետալներն են գնդաձև հայելին և Շմիդի ուղղորդ թիթեղը, որը տեղադրված է հայելու կորության կենտրոնում։ Այդ դիրքի շնորհիվ ուղղորդ թիթեղի միջով անցնող, երկնքի տարբեր տեղամասերից եկող ճառագայթների բոլոր փնջերը հավասարազոր են դաոնում հայելու նկատմամբ, որի հետևանքով շմիդի աստղադիտակը զերծ է օպտիկական համակարգի
այնպիսի աբեռացիաներից, ինչպիսիք են կոման, աստիգմատիզմը և դիստորսիան։ Հայելու գնդային աբեռացիան ուղղվում է ուղղորդ թիթեղով, որի
կենտրոնական մասը գործում է որպես դրական թույլ ոսպնյակ, իսկ արտաքին մասը՝ որպես բացասական թույլ ոսպնյակ։


===== Կիզակետային մակերևույթ =====
Կիզակետային մակերևույթը, որի վրա շմիդի աստղադիտակում առաջանում է երկնքի տեղամասի պատկերը, գնդաձև է։ Դրա կորության շաոավիղը հավասար է շմիդի աստղադիտակի կիզակետային հեռավորությանը։ Պիացի-Սմիթի ոսպնյակի օգնությամբ կիզակետային մակերևույթը գնդաձևից կարող է ձևավոխվել հարթի։ Շմիդի աստղադիտակի թերություններից է բավական երկար խողովակը, որը երկու անգամ գերազանցում է աստղադիտակի կիզակետային հեռավորությանը։ Այդ թերությունը վերացնելու նպատակով առաջարկված են մի շարք ձևափոխումներ, այդ թվում՝ երկրորդ (լրացուցիչ) ուռուցիկ հայելու կիրառումը, ուղղորդ թիթեդի մոտեցումը գլխավոր հայելուն և այլն։ Խոշորագույն շմիդի աստղադիտակերը տեղադրված են ԳԴՀ Տաուտենբուրգի աստղադիտարանում (հարաբերական բացվածքը 4D = - 1,37 մ, ուղղորդ թիթեղի տրամագիծը՝ A-1։3), Մաունթ Պաչոմարի աստղադիտարանում (D = 1,22 մ, A = l։2,5) և Բյուրականի աստղադիտարանում (D = 1,00 մ, A = l։2,13)։
Ամեր Շաֆի

Ամեր Շաֆի Մուհամեդ Սաբբահ (արաբ․՝ عامر شفيع‎‎), փետրվարի 14, 1982(1982-02-14), Ամման, Հորդանան, հորդանանցի ֆուտբոլիստ, Հորդանանի ֆուտբոլի ազգային հավաքականի և  «Ալ- Վիխդատ» ֆուտբոլային ակումբի դարպասապահ։


== Վաղ տարիներ ==
Ամեր Շաֆին մեծացել է Ջեբել ալ-Հաշմի Ալ-Շամալիում, որտեղ նա հաճախել է դպրոց և ֆուտբոլ խաղացել, անցկացրել է  իր երիտասարդության տարիները, խաղացել է  այնպիսի ֆուտբոլիստների հետ ինչպիսին էր Ռամի Էլ-Խինդին։


== Ակումբային կարիերան ==
Ամեր Շաֆին սկսել է իր ֆուտբոլային կարիերան որպես կիսապաշտպան, իսկ հետո դարձել է դարպասապահ։ «Ալ-Յարմուկ» ակումբում մի քանի տարի խաղալուց հետո ընտրվել է Հորդանանի ֆուտբոլի ազգային հավաքականի դարպասապահը։ 2004,  2011 և 2015 թվականներին Ասիայի գավաթի մրցաշարերում իր հաջող  խաղերից հետո նա ցանկանում էր գնալ Եվրոպա, սակայն ելնելով ընտանեկան պայմաններից չի կարողացել թողնել  Հորդանանը։


== Միջազգային կարիերա ==
Ամեր Շաֆին իր առաջին միջազգային խաղն  անցկացրել է  Հորդանանի ազգային հավաքականում  2002 թվականի օգոստոսի 17-ին՝ Քենիայի ֆուտբոլի ազգային հավաքականի հետ կայացած ընկերական հանդիպման ժամանակ, որն ավարտել է  ոչ-ոքի։ Հորդանանի ֆուտբոլի ազգային հավաքականի կազմում իր անցկացրած խաղերի (136 խաղ) քանակով համարվում է ռեկորդ։


== Վիճակագրությունը հավաքականում ==
2017 թվականի հունիսի 17-ի դրությամբ-ի դրությամբ


== Նվաճումներ ==
 Հորդանան «Ալ- Ֆայսալ»

Ասիայի ֆուտբոլի կոնֆեդերացիայի  գավաթակիր (1)։ 2005
Հորդանանի գավաթակիր (1)։ 2005 Հորդանան  «Ալ- Վիխդատ»

Հորդանանի չեմպիոն (6)։ (2007, 2009, 2011, 2014, 2015, 2016)
Հորդանաին գավաթակիր (4)։ 2009, 2010, 2011, 2014
Հորդանանի  FA Shield հաղթող (2)։ 2008, 2010
Հորդանանի սուպերգավաթակիր(5)։ 2008, 2009, 2010, 2011, 2014


== Ծանոթագրություններ ==


== Արտաքին հղումներ ==
http://www.kooora.com/?player=11129
Ֆուտբոլիստի էջը soccerway.com կայքում(անգլ.)
Վիճակագրություն FIFA-ի կայքում(անգլ.)
Վիճակագրությունը National Football Teams կայքում(անգլ.)
Գելոնք

Գելոնք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։


== Բնակչություն ==
Մինչև 1915 թվականը բնակչությունը հայեր և քրդեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մեծ Օսիպովա

Մեծ Օսիպովա (ռուս.՝ Большая Осипова), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի աջ ափին՝ 386 կմ հեռավորության վրա։ Գետի երկարությունը 39 կմ է։


== Վտակներ ==
1 կմ՝ Փոքր Օսիպովա
4 կմ՝ Կրուտայա
7 կմ՝ Ակել
11 կմ՝ Ալզաս


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պեդրաս դի Ֆոգու

Պեդրաս դի Ֆոգու (պորտ.՝ Pedras de Fogo), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Լիտորալ Սուլի գավառի կազմի մեջ։ Բնակչությունը կազմում է 26 111 մարդ՝ 2006 թվականի տվյալներով։ Գրավում է 401,120 կմ2 տարածք։ Բնակչության խտությունը՝ 65,1 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 328.792.113,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 12.647,80 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,568 (տվյալները՝ ՄԱԿ-ի զարգացման ծրագրի)։
Դայլի (Շապին Գարահիսարի գավառ)

Անվան այլ կիրառումների համար տե՛ս՝ Դայլի (այլ կիրառումներ)Դայլի, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Սեբաստիա քաղաքից հյուսիս-արևմուտք։
Գյուղի արևմտյան կողմով անցնում էր խճուղային ճանապարհ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սալիմա Գեզալի

Սալիմա Գեզալի (ֆր.՝ Salima Ghezali 1958, Բուիրա, Ալժիր), ալժիրցի իրավապաշտպան, լրագրող, գրող և քաղաքական գործիչ։ Սախարովի անվան մրցանակի և Օլոֆ Պալմե մրցանակի դափնեկիր (1997)։


== Կենսագրություն ==
Սալիմա Գեզալին ծնվել է 1958 թվականին, Ալժիրում։ 1980-ականներին նա միացել է Ալժիրի ֆեմինիստական շարժմանը։ Ըստ նրա, նրա սերնդի մարդիկ ոգեշնչված էին Ալժիրի անկախության համար մղվող պատերազմում կին զինվորների օրինակով և հավատում էին, որ կանայք պետք է ունենան հավասար իրավունքներ։ Նա մանկավարժական կրթություն է ստացել և աշխատել Արհեստակցական միությունում։ Գեզալին կանանց իրավունքների, մարդու իրավունքների և ժողովրդավարության համար պայքարի ակտիվիստ է, «Կանայք Եվրոպայից և Մագրեբից» ասոցիացիաների հիմնադիրն է (ֆր.՝ Femmes d'Europe et du Maghreb), Կանանց զարգացման աջակցության ասոցիացիայի նախագահը, NYSSA կանանց ամսագրի հիմնադիրն ու խմբագիրը։ 1993 թվականին դարձել է ալժիրական La Nation շաբաթաթերթի խմբագիրը։
1991 թվականին` Ալժիրում քաղաքացիական պատերազմի սկսվելուց հետո, Սալիմա Գեզալին պացիֆիստական դիրք է զբաղեցրել։ La Nation-ը պաշտպանում էր մարդու իրավունքներն ու խոսքի ազատությունը՝ քննադատելով ինչպես կառավարության, այնպես էլ իսլամիստների գործողությունները։ 1996 թվականին արգելվել է շաբաթաթերթի թողարկումը։ 2011 թվականին այն կրկին սկսել է թողարկվել համացանցում։ Գեզալիին շնորհվել են մի շարք մրցանակներ իր գործունեության համար։
2017 թվականի մայիսին Գեզալին պատգամավոր է ընտրվել Սոցիալիստական ուժերի ճակատից։ 2018 թվականի սեպտեմբերի 23-ին նրան զրկել են մանդատից՝ Ահմեդ Գաիդ Սալահին ուղղված բաց դիմումի հրապարակումից հետո։


== Մրցանակներ ==
Prix du Club de la Presse (1995)
Սախարովի մրցանակ (1997)
Օլոֆ Պալմե մրցանակ (1997)
heodor Haecker Price (1999)


== Մատենագրություն ==
Les amants de Shahrazade (1999)
Jours intranquilles (2009)


== Ծանոթագրություններ ==
Աութենտիկություն

Աութենտիկություն, միջազգային պայմանագրի կողմերի մշակած և միմյանց հետ համաձայնեցրած վերջնական տեքստերի թարգմանական նույնակա­նությունը։ Երկկողմ պայմանագրի տեքս­տը կազմվում է, սովորաբար, երկու կող­մերի լեզուներով, իսկ բազմակողմ պայ-մանագրինը՝ այն լեզուներով, որոնք իբրև պաշտոնական ընդունված են մի­ջազգային այն կազմակերպությունում, որը տվյալ պայմանագրի մշակման համար հրավիրում է միջազգային կոնֆե­ րանս, կամ այն լեզուներով, որոնց մա­ սին պայմանավորվում են բանակցութ­ յունների կամ կոնֆերանսի մասնակից­ ները։ Միջազգային պայմանագրի եզրա­փակիչ հոդվածներում, որպես կանոն, նշվում է, որ նրա՝ տարբեր լեզուներով կազմված բոլոր տեքստերը հավասարա­զոր են, այսինքն՝ աութենտիկ են և ունեն միևնույն իրավաբանական ուժը։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Առավու

Առավու (էստ․՝ Aravu), գյուղ Էստոնիայի Տարտումաա նահանգի Մեեկսի շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջոնաթան Մարք Շիֆ

Ջոնաթան Մարք Շիֆ (անգլ.՝ Jonathan Mark Shiff) – ավստրալիական մանկական հեռուստասերիալների պրոդյուսեր։ Նրա Jonathan M. Shiff Productions կազմակերպությունը հիմնադրվել է 1988 թվականին՝ մանկական և ընտանեկան ծրագրեր թողարկելու նպատակով, որոնք ցուցադրվում են աշխարհի ավելի քան 130 երկրներում։


== Ֆիլմագրություն ==
H2O: Ջրահարսների արկածները (2015—…)
Մակոյի ջրահարսները (2013—...)
Reef Doctors (2012—…)
Չնաշխարհիկ սյորֆինգ (2012—…)
Արքայադուստր և փիղ (2008—…)
Ծովահենային կղզիներ։ Ֆիջիի գանձերի կորուստը (2007)
H2O: Պարզապես ավելացրու ջուր (2006—2010)
Սկուտեր։ Գաղտնի լրտես (2005—…)
Չար գիտություն (2004—2006)
Ծովահենային կղզիներ (2003)
Կիբեր–աղջիկ (2001)
Հորես և Թինա (2001)
Ների արքայադստեր արկածները (2000—2001)
Ամպրոպի քարեր (1999—2000)
Աղջիկն ու օվկիանոսը (1994—1997)
Քելի (1991—1992)


== Արտաքին հղումներ ==
Официальный сайт
Джонатан Шифф на сайте ԿինոՊոիսկ
Jonathan M. Shiff Production at the Internet Movie Database
Ճառընտիր (3772)

Ճառընտիր (3772), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3772 թվի տակ։ Ձեռագիրը գրվել է Ստեփաննոս, Թումայ սարկավագ գրիչների կողմից։ Ստացողը եղել է Թամթայը, Վահրամ մահտեսին, Յոհաննէսը։ Գրված է թղթիի վրա, որը ունի 29X20 չափս։ Ձեռագիրը կազմված է 527 թերթից։ Գրված է երկսյուն, բոլորգիրով։ Կազմը` կաշեպատ տաղտակ դրոշմանիշ, աստառը՝ դրոշմազարդ կտավ։ Հիշատակարաններ՝ 20 ա, 73 բ, 92 բ, 511 բ և այլուր, հետագայի՝ 73 բ, 104 բ, 523 ա և այլուր։


== Բովանդակություն ==
Ճառք (ՈՍկեբերան, Եփրեմ, Գեննեդա եպիսկոպոս, Եղիշէ, Յովհ․ Մնդակունի, Սարգիա Շնորհալի, Թէոփիլոս)
Ներբողեանք (Պետ․ ՍԻվեցի, Պրոկղ)
Թուղթ Պիղատոսիատ Տիրերիոսի
Տեսիլք Գէորդայ Զորավարի, Մարիամու
Մեկնութիուն տեսելեանն ՍԱհակայ
Յաղադս ժողովոյն Նիկոյ
Ի Ղուկասու, Մատթէոսի Մեկնութեանց Ոսկեբերանի
Ի Մատթեոսի Մենկութենէն Զաքարիայ կաթողիկոսի
Վասն չգատելոյ զքահանայս և զվարդապետս


== Ծանոթագրություններ ==
Ջեյմս Կոտակ

Ջեյմս Կոտակ (անգլ.՝ James Kottak, դեկտեմբերի 26, 1962(1962-12-26), Լուիսվիլ, Կենտուկի, ԱՄՆ), ամերիկացի երաժիշտ, հայտնի է որպես Սքորպիոնս և Kingdom Come խմբերի թմբկահար, ինչպես նաև Kottak խմբի կիթառիստ և վոկալիստ։
Կոտակը շատ մենակատարների հետ է հանդես եկել, նրա առաջին ալբոմը ձայնագրվել է 1980-ական թվականների կեսերին։ 1988-1989 թվականներին թմբկահարը մասնակցություն է ունեցել «Kingdom Come» խմբի նոր ալբոմի ձայնագրման աշխատանքներին։ 1990 թվականին նոր ալբոմ է ձայնագրել Մայքլ Ֆիրկինսի հետ։ Նաև կոտակը մասնակցություն է ունեցել «L.A. Blues Authority», «Michael Schenker Group», «Cage», «Black Sheep» խմբերի ալբոմների ձայնագրություններին։
1996 թվականին, երբ խմբից հեռացվեց թմբկահար Գերման Ռարեբելը Կոտակը դարձավ «Scorpions» խմբի անդամ։ Սքորպիոնսների կազմում Ջեյմսը մասնակցություն ունեցավ խմբի վեց ալբոմների ձայնագրությանը։
2011 թվականի մայիսի 27-ին դուրս եկավ Kottak խմբի նոր ալբոմը՝ «ATTACK»: Նույն անվանումն է ունեցել Ջեյմսի համերգային ելույթը։
Նախկին կինը եղել է Աֆինա Լին՝ ամերիկյան հայտնի երգիչ Թոմի Լիի քույրը։
2014 թվականի ապրիլի 3-ին լինելով ալկոհոլի ազդեցության տակ Ջեյմս Կոտակը ձերբակալվեց Դուբայի օդանավակայանում, իր վատ պահվածքի համար։ Նա տուգանվեց երկու հազար դիրհամ, նաև մեկ ամիս մնաց բանտում։ Բանտից դուրս գալուց հետո Կոտակը արտաքսվեց Արաբական Միացյալ Էմիրություններից։ 2008 թվականին թմբկահարը հաջող ելույթ ունեցավ Բրազիլիայում։
2016 թվականի սեպտեմբերին առողջական վատ վիճակում լինելու պատճառով հեռացավ «Scorpions»-ից։ Նրա փոխարեն խմբի շարքերը համալրեց Միկի Դին։


== Ծանոթագրություններ ==


== Արտաքին հղումներ ==
Официальный сайт Archived 2019-09-21 at the Wayback Machine. (անգլ.)
Неофициальный сайт Scorpions
James Kottak. Биографическая справка
Բլագովեշչենսկոե (այլ կիրառումներ)

Բլագովեշչենսկոե, կարող է վերաբերել՝

Բլագովեշչենսկոե, քաղաք Ուկրաինայի Կիրովոգրադի մարզի Ուլյանովսկի շրջանի կազմում, շրջկենտրոն։
Բլագովեշչենսկոե, գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Բլագովեշչենսկոե, գյուղ Ռուսաստանի Վլադիմիրի մարզի Մուրոմսկի շրջանի կազմում։
Կուկլիա

Կուկլիա (հուն․՝ Κούκλια ), ծովափնյա գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 892 մարդ։ Տեղակայված է Պաֆոս քաղաքից 16 կմ դեպի արևմուտք։ Գյուղը կառուցվել է սիրո և գեղեցկության աստվածուհի Աֆրոդիտեի ծննդավայրում։ Գյուղի բերրի հողերում աճեցնում են ծիրան, կիվի, ձիթապտուղ, բանան, տարբեր ցիտրուսային մրգեր, ավոկադո և բանջարեղեններ։ Գյուղում լավ է զարգացած անասնաբուծությունը։


== Քույր-քաղաքներ ==
 Լեմնոս, Հունաստան


== Ժողովրդագրություն ==


== Ծանոթագրություններ ==


== Աղբյուրներ ==
Kouklia, Paphos (անգլ.)
311 (այլ կիրառումներ)

311, կարող է վերաբերել.

311 - ոչ նահանջ տարի, ըստ Գրիգորյան օրացույցի սկսում է կիրակի։ Սա մեր թվարկության 311 թվականն է, IV դարի 11-րդ տարին։
311 - երրորդ ստուդիական ալբոմը ամերիկյան 311 ռոք խմբի կողմից։ Ալբոմը հայտնի է նաև The Blue Album անվանումով։ Թողարկվել է 1995 թվականի հուլիսի 25-ին։ Ալբոմը ստացել է շնորհակալագիր Ամերիկյան ձայնագրության ընկերության ասոցացիայի կողմից, որից վաճառվել է մոտ երեք միլիոն տեսակ։
Մեծ պատմություն փոքր քաղաքում

«Մեծ պատմություն փոքր քաղաքում» (անգլ.՝ Big story in a small city), սեպտեմբերի 15, 2006 և 2021 թվականներին ռեժիսոր Գոռ Կիրակոսյանի նկարահանած հայկական ֆիլմ։


== Սյուժե ==
Մի օր մի քաղաքում մահանում են 2 մարդ՝ բացարձակ նման արտաքնապես և բոլորովին տարբեր ճակատագրով։ Հանգուցյալների նմանության պատճառով նրանց շփոթում են դիահերձարանում։ Եվ երբ հանգուցյալներից մեկի հարազատները հասկանում են, որ իրենք դիահերձարանից բերել են ուրիշ մարդու, փորձում են վերադարձնել իրենց հանգուցյալին։


== Դերերում ==
Գրիգոր Ջանոյան՝ Հրանտ Թոխատյան
Աշոտ՝ Խորեն Լևոնյան
Հայկ՝ Նարեկ Ղափլանյան
Վչո՝ Դավիթ Թովմասյան
Օֆելիա՝ Մայրանուշ Գրիգորյան
Դեստեմոնա՝ Մարի Մսրյան
Համլետ՝ Վահագն Սիմոնյան
Վարդուհի՝ Անի Պետրոսյան
Սարո՝ Արմեն Մարգարյան
Դիահերձարանի աշխատող՝ Ջուլիա Բաբայան
Ոստիկան՝ Լևոն Հարությունյան
Հասմիկ՝ Արաքսյա Մելիքյան
Տեր հայր՝ Ռոբերտ Հակոբյան
Վարազդատ՝ Ռուբիկ Կարապետյան
Լյովիկ՝ Լևոն Ստեփանյան
Վրեժիկ՝ Գևորգ Մարտիրոսյան
Վալոդիկ՝ Շանթ Ղարիբյան
Անդրանիկ՝ Անդրանիկ Մանրիկյան
Մհեր՝ Տիգրան Գևորգյան
Գեղամ՝ Հովակ Գալոյան
Արսեն՝ Արտյոմ Եղիազարյան
Տարեց կիններ՝ Լուսինե Կիրակոսյան և Հայկուհի Խուդավերդյան
Լարիս՝ Լուիզա Ջանիբեկյան
Լարիսայի ամուսին՝ Վարուժան Մանուկյան
Լարիսայի դուստր՝ Լիանա Կիրակոսյան
Ջուլիկ՝ Նաիրա Շահիրյան
Անո՝ Կարինե Բուռնազյան
Վարազդատի թոռ՝ Գևորգ Ասիլյան
Երազի վարորդ՝ Վասգեն Գալստյան
Գառնիկ՝ Արայիկ Սարգսյան
Հարևներ՝ Միքայել Միքայելյան և Զորիկ Հայրապետյան
Լացող կին՝ Անգին Սարգսյան
Պողոս՝ Էդուարդ Դանելյան
Լուսանկարչատան աղջիկ՝ Լուսինե Կոստանյան
Սայլակ տանողներ՝ Արման Օրդյան և Գոռ Կիրակոսյան
Դիակ՝ Հասմիկ Հակոբյան
Ծխող Տղամարդիկ՝ Լեռնիկ Հարությունյան, Արտաշես Մխիթարյան և Ռշտունի Հրեյան
Ռուսազգի կին՝ Անժելա Աղաջանյան
Ռուսազգի երեխա՝ Լիանա Ստեփանյան
Համբիկ՝ Վահագն Գալստյան
Մկո՝ Անդրանիկ Խաչատրյան
Աբո՝ Գրիշա Հակոբյան
Կարո՝ Հայկ Պողոսյան
Շտապօգնության բժիշկ՝ Հովաննես Թեկգյոզյան
Շտապօգնության վարորդ՝ Անդրանիկ Հարությունյան
Դաշնամուր տեղափոխողներ՝ Արծրուն Հարությունյան, Կարո Կիրակոսյան, Ռուբեն Բարսեղյան և Վարդան Սարգսյան
Անահիտ Պողոսյան՝ Շողեր Ատանեսյան
Սետրակ Պողոսյան՝ Արեն Վատյան
Բժիշկ՝ Գիորգի Պողոսյան և Էդուարդ Դանիելյան
Բուժքույր՝ Հայաստան Պետրոսյան և Աննա Ջհանգիրյան
Հակոբ Բաղդիկյան՝ Վաչագան Բաբալան
Վիճակախաղի տոմս վաճառող՝ Էդուարդ Գասպարյան
Բժիշկ Վարակյան՝ Կարեն Ջանգիրով
Լիլիթ՝ Նարինե Պետրոսյան
Քավոր՝ Հովհաննես Բաբախանյան
Երաժիշտներ` Արմեն Տոնոյան, Արթուր Բուռնուչյան և Կարո Գրիգորյան


== Նկարահանող խումբ ==
Պրոդյուսերներ՝ Կարո Կիրակոսյան, Վիկ Գրիգորյան
Ռեժիսոր՝ Գոռ Կիրակոսյան
Սցենարի հեղինակներ՝ Նեկտար Մարտիրոսյան, Գոռ Կիրակոսյան
Պատմության հեղինակ՝ Նառա Վարդանյան
Գործադիր պրոդյուսեր՝ Հասմիկ Հակոբյան
Օպերատոր՝ Արման Օրդյան
Նկարիչ՝ Հակոբ Մուսաելյան
Մոնտաժ՝ Գոռ Կիրակոսյան
Կոմպոզիտոր՝ Արամ Ավագյան
Երաժշտական թեմայի հեղինակ՝ Նարեկ Ղափլանյան
Զգետների նկարիչ՝ Ինեսսա Սևունց
Հատուկ ՄԵԾ շնորհակալություն՝ Արմեն Խանդիկյան, Հրանտ Թոխատյան, Յուրի Ղարիբյան, Անդրիաս Ջուղարյան


== Արտաքին հղումներ ==
«Մեծ պատմություն փոքր քաղաքում» ֆիլմի երկրորդ ծնունդը
«Մեծ պատմություն փոքր քաղաքում» ֆիլմի վերամշակված տարբերակի պրեմիերայի հետաքրքիր դրվագներն ու հյուրերը
Kinodaran - Movie and TV Shows